Údržby sa netreba obávať, ide o pomerne nenáročné stroje. Odporúčame však, aby ste štiepačku pred i po používaní vždy skontrolovali. Predovšetkým pevnosť skrutiek, stabilitu konštrukcie. Štiepací stĺp pred činnosťou vždy namažte vazelínou alebo prírodným olejom. Tento proces môžete zopakovať počas štiepania. Po použití vždy zariadenie riadne očistite. Elektrické i benzínové štiepačky disponujú predpísanou olejovou náplňou. Hydraulický olej je potrebné meniť podľa pokynov výrobcu. Interval neodporúčame podceňovať. Zvyčajne sa prvá náplň mení po 50 pracovných – záťažových hodinách. Neskôr je to rozsah 300 až 500 hodín podľa množstva záťaže.\r